“สากล เอนเนอยี” พร้อมขายหุ้น IPO พ.ย.นี้ ระดมทุนขยายกิจการระบบอัดก๊าซ NGV
"สากล เอนเนอยี" หรือ SKE ผู้ประกอบธุรกิจสถานีก๊าซธรรมชาติหลักเอกชนให้รถขนส่งก๊าซธรรมชาติของ PTT คาดเสนอขายหุ้น IPO ไม่เกิน 237 ล้านหุ้น พ.ย.นี้ เข้าเทรด SET หวังระดมทุนขยายกิจการ-ปรับปรุงระบบอัดก๊าซ NGV
4 ต.ค. 2560

บริษัท สากล เอนเนอยี จำกัด (มหาชน) หรือ SKE ผู้ประกอบธุรกิจสถานีก๊าซธรรมชาติหลักเอกชน (Private Mother Station: PMS) โดยให้บริการอัดก๊าซธรรมชาติ NGV ให้รถขนส่งก๊าซธรรมชาติของบริษัท ปตท. จำกัด (มหาชน) หรือ PTT เตรียมเสนอขายหุ้นเพิ่มทุนต่อประชาชนทั่วไปครั้งแรก (IPO) ไม่เกิน 237 ล้านหุ้นในราวเดือน พ.ย.นี้ และจะเข้าจดทะเบียนในตลาดหลักทรัพย์แห่งประเทศไทย (SET) เพื่อระดมทุนไปใช้ในการขยายกิจการ โดยมีบริษัทหลักทรัพย์ เคที ซีมิโก้ จำกัด เป็นที่ปรึกษาทางการเงิน
ขณะที่มีแผนจะลงทุนในโครงการปรับปรุงประสิทธิภาพระบบสูบอัดและจ่ายก๊าซธรรมชาติสำหรับยานยนต์ (NGV) และลงทุนในสถานีบริการก๊าซ NGV ตามแนวท่อแบบ Ex-pipeline รวมไปถึงชำระคืนเงินกู้ยืมธนาคารพาณิชย์และใช้เป็นทุนหมุนเวียน